



Poštovani,

Visoka škola ASPIRA je zbog sve izraženijih potreba u kontinentalnoj Hrvatskoj pokrenula svoje studije i u **Zagrebu**. U novouređenim prostorijama na adresi **Henizelova 62a** osim **Sportskog menadžmenta** provodimo i studijski program **Međunarodnog menadžmenta u hotelijerstvu i turizmu**.

Cilj Aspire je obrazovati stručnjake za rad u sportskim organizacijama koji će znati osigurati sredstva i uvjete za rad sportaša, bez obzira da li se radi o vrhunskim sportašima ili amaterima.

Studij se izvodi kao:

● **preddiplomski studij** koji traje tri godine i po njegovom završetku stječe se 180 ECTS - a, i naziv stručni prvostupnik (bacc. oec.)

● **specijalistički diplomski (master) stručni studij** traje dvije godine i po završetku se stječe 120 ECTS - a, te naziv stručni/a specijalist/ica (ekvivalent magisteriju, a odnosi se na one koji već imaju završeni studij.)

S ponosom ističemo da se među našim studentima nalaze neka od najpoznatijih imena hrvatskog sporta poput Anđela Šetke, Marka Mamića, Lucije i Ane Zaninović, Martina Sinkovića, Marija Možnika, Tonči Stipanović, Tine Mihelić i mnogih drugih.

**Na temelju Sporazuma o suradnji Aspire i Hrvatskog olimpijskog odbora, kategoriziranim sportašima uz preporuku HOO-a Visoka škola omogućava studiranje uz sniženu školarinu na studiju Sportskog menadžmenta.**

**Također, Aspira zajedno sa svojim partnerima kroz projekt stipendiranja sportaša nudi mogućnost studiranja sportašima koji nemaju materijalnih mogućnosti da sami plaćaju studij.**

Studij se može upisati kao redovni i izvanredni. **Izvanredni studij** ustrojen je tako da je nastava prilagođena aktivnim sportašima koji zbog svojih obveza nisu u mogućnosti redovito studirati (nastava se odvija on line, svi materijali za učenje su dostupni na Merlin sustavu za e učenje, a nastavnici su dostupni za sve informacije preko on line konzultacija). Želimo naglasiti i da za sada još uvijek postoji mogućnost upisa bez državne mature.

Kako bismo Vas pobliže upoznali sa našim studijskim programima, pozivamo Vas na **Otvoreni dan** u Zagrebu, **12.06. u 15 h**. **Prijemni postupak** održat će se **13.06 u 11 h.**

Detaljnije informacije možete pronaći na web stranicama[**www.aspira.hr**](http://www.aspira.hr)ili na tel. 01/6446 360, mob. 099/366-5500.

S osobitim poštovanjem,

Glavni tajnik HOO-a v.d. Dekana

Josip Čop Anita Grubišić, mag. oec., v. pred.